Nõmme Kultuurikeskuse ruumide kasutamise lepingu nr 5-1-1/1 eritingimused

Nõmme Kultuurikeskus, registrikood 75016036, Turu plats 2, 11614 Tallinn, mida esindab direktor Ingrid Novikova (edaspidi nimetatud Üürileandja)
ja
Atticus Finch OÜ, registrikood 16635568, aadress Pärnu mnt 102-58, 11312 Tallinn, mida esindab esindaja põhikirja alusel Aleksandr Popov (edaspidi nimetatud Üürnik),
keda edaspidi  nimetatakse koos Pooled ja eraldi Pool, on sõlminud ruumide kasutamise lepingu allolevatel tingimustel:

1.	Üldsätted
1.1.	Pooled juhinduvad Eesti Vabariigi seadustest ning käesolevast lepingust;
1.2.	Kasutusse antav vara kuulub Tallinna linnale ja seda haldab Nõmme Kultuurikeskus;
1.3.	Tasu arvestamine toimub vastavalt Kasutajale tehtud hinnapakkumisele.

2.	Lepingu objekt
2.1.	Käesoleva lepingu järgi Üürileandja annab ja Üürnik võtab kasutusse 10.01.2026   Nõmme Kultuurikeskuses, aadressil Turu plats 2, Tallinn;
2.2.	Sündmuse nimetus ja aeg: 
Aleksandr Popov-i tund "Stigmast Sigmaks" 10.01.2026 kell (15:00) 19:00 - 21:00 (22:00);
2.3.	Üürnikul on õigus kasutada sündmuse läbiviimiseks vajalikke üldkasutatavaid ruume (fuajee, tualetid, koridor).

3.	Tasumise kord ja lepingust taganemine
3.1.	Üürnik tasub Üürileandjale üüripinna kasutamise eest 440,00 eurot (edaspidi üür), hinnad sisaldavad käibemaksu;
3.1.	Tasu maksatakse vastavalt esitatud arvele Tallinna Linnakantselei Finantsteenistuse arveldusarvele;
3.2.	Kui Üürnik teatab Üürileandjale ruumide mittekasutamisest ja lepingust taganemisest kolm (3) päeva ja vähem enne planeeritud sündmuse toimumist, kohustub Üürnik tasuma Üürileandjale leppetrahvi 50 % kogu lepingus kokkulepitud tasust;
3.3.	Üürnik maksab tasu ruumide kasutamise eest kuni sündmuse tegeliku lõppemiseni, kuid mitte vähem kui lepingus sätestatud ajavahemiku eest. Ületatud aja tasu arvestatakse vastavalt kasutatud ajale ja kehtivale hinnakirjale;
3.4.	Lepingust tulenevate rahaliste kohustuste täitmisega viivitamise korral kohustub Üürnik tasuma viivist 0,033 % tähtaegselt tasumata summalt päevas;
3.5.	Arve mittesaamine ei õigusta lepingu tasu ja teiste maksete mittetasumist. Kui Üürnik ei ole arvet õigeaegselt kätte saanud, on tal võimalik saada arve Üürileandja poolt Üürnikule teatavaks tehtud kohas ja aegadel;
3.6.	Õigeaegselt arve mittetasumisel ja Üürniku kohustuste mittetäitmise puhul on Üürileandjal õigus lepingust taganeda.

4.	Üürniku õigused ja kohustused
4.1.	Üürnikul on õigus kasutada sündmuse läbiviimisel kaasa toodud tehnikat ja muud inventari Üürileandja eelneval kirjalikul nõusolekul;
4.2.	Üürnikul on õigus kasutada sündmuse teenindamiseks (heli- ja valgustehnika jms) enda poolt tellitud firmade teenuseid sellest eelnevalt Üürileandjat kirjalikult informeerides;
4.3.	Üürnik kohustub kasutama talle kasutada antud ruume punktis 2 nimetatud sündmuse läbiviimiseks;
4.4.	Üürnik kohustub esitama Üürileandjale lava ja saali asetuse plaani vähemalt kolm (3) päeva enne sündmuse toimumist;
4.5.	Üürnik kohustub teavitama Üürileandjat viivitamatult sündmusega seotud muudatustest (kellaajad, inimeste arv, saaliplaan jne).
4.5.1.	Üürnik kohustub lõpetama piletimüügi, kui Üürileandja poolt kinnitatud kohtade arv on täitunud (160 kohta);
4.5.2.	Üürnik kohustub teavitama Üürileandjat eelmüügist müüdud piletite arvust hiljemalt sündmusele eelneval tööpäeval;
4.6.	Üürnik kohustub hoidma korras kasutada antud vara ning kasutama seda vastavalt otstarbele heaperemehelikult;
4.7.	Üürnik kohustub kindlustama sündmuse toimumise ajal ning vahetult enne ja pärast sündmust korra ning mitte häirima Kultuurikeskuse teistes ruumides viibivaid kolmandaid isikuid;
4.8.	Üürnik kohustub maksma Üürileandjale tasu käesoleva lepingu punktis 3 märgitud summas ja viisil;
4.9.	Üürnik kohustub võtma ruumid vastu ja tagastama need vajadusel allkirja alusel samas seisukorras Kultuurikeskuse administraatorile;
4.10.	Üürnik kohustub hüvitama sündmuse käigus lõhutud seadmete, mööbli või ruumidele tekitatud kahjustuste eest vastavalt poolte kokkuleppele. Vajadusel hüvitama Üürileandjale üritusejärgse koristamise kulutuse täies ulatuses ning tasuma leppetrahvi sada (100) eurot koristamata jätmise eest, koristamise kulutusele tehtud summa ulatuses;
4.11.	Üürnik on kohustatud järgima Üürileandja ruumides suitsetamise, e-sigarettide ja lahtise tule (sh küünlad) kasutamise keeldu;
4.12.	Üürnik kohustub tagama: reklaami, piletimüügi ja saaliteeninduse.

5.	Üürileandja õigused ja kohustused
5.1.	Üürileandjal on õigus kontrollida Üürniku poolt ruumide kasutamise sihipärasust ja kasutamise ajast kinnipidamist;
5.2.	Üürileandjal on õigus nõuda tegevuse või sündmuse lõpetamist, kui sündmuse ajal toimuv seab ohtu Kultuurikeskuse ruumide, interjööri või vara säilimise;
5.3.	Üürileandja kohustub üle andma ja vastu võtma Üürnikult ruumid ja vara Kultuurikeskuse administraatori kaudu vastavalt käesoleva lepingu punktile 2;
5.4.	Üürileandja kohustub tagama administraatori kohaloleku fuajees;
5.5.	Üürileandja kohustub tegema endast oleneva, et majas viibivate kolmandate isikute tegevus ei häiri Üürniku korraldatavat sündmust.

6.	Poolte vastutus ja vaidluste lahendamine
6.1.	Pooled täidavad omapoolseid kohustusi nõuetekohaselt, mõistlikult, heas usus, järgides  vajalikku hoolsust ning arvestades tavasid ja praktikat;
6.2.	Pooled vastutavad oma lepingujärgsete kohustuste täitmata jätmise või mittekohase täitmisega tekitatud kahju eest;
6.3.	Poolele lepingu rikkumisega tekitatud kahju hüvitab kahju tekitanud Pool;
6.4.	Pretensioonid teisele Poolele tuleb esitada kirjalikult viivitamatult kuid mitte hiljem kui viie (5) tööpäeva jooksul peale sündmuse toimumist. Hilisemaid pretensioone ei arvestata;
6.5.	Pooled ei vastuta kohustuste täitmata jätmise eest, kui lepingu mittekohase täitmise põhjustab teine Pool lepingut mittekohaselt täites või kui see on tingitud vääramatust jõust;
6.6.	Lepingut saab muuta või lõpetada enne lepingukohustuste täitmist vaid Poolte kirjalikul kokkuleppel, mis vormistatakse lepingu Lisana;
6.7.	Lepinguosalised lahendavad lepingu täitmisel tekkivad vaidlused läbirääkimiste teel. Kui läbirääkimised ei anna tulemusi, lahendatakse vaidlus seaduses ettenähtud korras Harju Maakohtus. Lepingu kohaselt on kohtualluvuseks Harju Maakohus, Kentmanni kohtumaja, Tallinn.

7.	Muud tingimused
7.1.	Üldtingimused on lepingu lahutamatu osa ning need on kättesaadavad Tallinna veebilehel https://www.tallinn.ee/est/Lepingute-uldtingimused. Üürnik kinnitab lepingu allkirjastamisel, et on tutvunud ja nõus lepingu üldtingimustega;
7.2.	Leping loetakse sõlmituks, kui sellele on alla kirjutanud mõlemad Pooled, ja kehtib kuni Pooled on lepingukohustused täitnud;
7.3.	Poolte esindajad:
7.3.1.	Üürileandja esindaja on sündmuskorraldusjuht Margot Õunapuu, margot.ounapuu@nommekultuur.ee, tel 677 0890; 
7.3.2.	Üürniku esindaja on Merily Viita, merily@matiiv.ee, tel 53936229;
7.4.	Punktis 7.3 nimetatud andmete muutumisest teatab Pool teistele Pooltele e-posti või telefoni teel kolm (3) tööpäeva ette.

8.	Poolte rekvisiidid ja allkirjad
Üürileandja:	Üürnik:	
Nõmme Kultuurikeskus	Atticus Finch OÜ	
Turu plats 2, 11614 Tallinn	Pärnu mnt 102-58, 11312 Tallinn	
Rg-kood: 75016036	Rg-kood: 16635568	
Tel: 6770890	Tel: 53936229	
E-post: post@nommekultuur.ee	E-post: merily@matiiv.ee	
www.nommekultuur.ee	Arve saata: merily@matiiv.ee	
		
(allkirjastatud digitaalselt)	(allkirjastatud digitaalselt)	
Ingrid Novikova	Aleksandr Popov